कांग्रेस नेताओं के आत्मघाती बयानों का सिलसिला जारी है. हिंदू आतंकवाद के बाद अब बारी है जम्मू कश्मीर की, जिसको लेकर कांग्रेस के दो बड़े नेताओं ने बयान दे डाले. राज्यसभा में विपक्ष के नेता गुलाम नबी आजाद और पूर्व केंद्रीय मंत्री सैफुद्दीन सोज के बयानों से कांग्रेस घिर गई है. पार्टी को सफाई देने पर मजबूर होना पड़ रहा है. राज्य में पीडीपी के साथ तीन साल तक सत्ता की मलाई खाने के बाद अब राष्ट्रवाद के रास्ते पर निकली बीजेपी के लिए इन नेताओं के बयान एक सुनहरे मौके के तौर पर आए हैं, जो उसके एजेंडों को आगे ले जाने में मददगार हो सकते हैं. इसलिए बीजेपी इन्हें लेकर बेहद आक्रामक हो गई है.